**Pompaples** estas komunumo en la distrikto Morges en Kantono Vaŭdo, Svislando. Ĝi havis 801 loĝantojn je la 31-a de decembro 2012.

Geografio
---------

La komunumo Pompaples situas en la Vaŭda Mezlando sur la akvodislimo inter Rejno en nordo kaj Rodano en sudo. Tra Pompaples fluas la rojo Nozon, kiu apartenas al la riversistemo de Rejono. En Moulin Bornu ekzistas muela lageto, kun du elfluoj, kies unua fluas tra la riversistemo de Rejno al la Norda Maro kaj la alia tra la riversistemo de Rodano al la Mediteraneo. La lageto nomiĝas tial "au milieu du monde" (en la centro de la mondo). La komunumo konsistas el la vilaĝo Pompaples kaj la setlejoj Moulin Bornu kaj Saint-Loup.

La teritorio de la komunumo etendiĝas sur areo de 44,5 km², de kiuj 14,2% estas kovritaj de arbaro, 73,6% servas por agrikulturo kaj 9,4% por setlado.

Najbaraj komunumoj
------------------

La komunumo Pompaples limas en okcidento kaj nordo al Arnex-sur-Orbe, en oriento al Bavois, en sudoriento al Orny, kaj en sudo al La Sarraz.

Rimarkindaĵoj
-------------

La frazo "Pompiers de Pompaples, pompez!" (fajrobrigdistoj de Pompaples pumpu!) estas ŝtatata langorompa frazo en lernolibroj por la franca lingvo en Alemanio. Pro tiu frazo praktike ĉiuj alemanoj konscias pri la ekzisto de la fajrobrigado de la vilaĝeto Pompaples.

Trafiko
-------

Tra Pompaples pasas la kantona ĉefvojo n-ro 9 de Laŭzano al Vallorbe. La plej proksima alveturejo al la svisa aŭtovojo A1 situas proksimume 6 kilometrojn nordoriente de la komunumo apud Chavornay. Kvankam la trajnlinio de Cossonay al Vallorbe kondukas meze tra la komunumo Pompaples ne disponas pri propra stacidomo. La plej proksima stacidomo situas en La Sarraz ducentmetrojn sude de la komunumo. Pere de poŝtaŭtolinio de la stacidomo de La Sarraz ĝis la hospitalo de Saint-Loup la komunumo estas konektita al la publika transportreto.

Ekonomio
--------

Ĝis en la 20-a jarcento Pompaples estis ĉefe agrikultura komunumo. Nuntempe la plej multaj homoj en la komunumo laboras en servoprofesioj. En Saint-Loup situas hospitala de la diakonisoj, kiu estas la ĉefa labordonanto de la regiono. Al la hospitala ankaŭ apartenas flegista lernejo.

Historio
--------

La unua dokumenta mencio de Pompaples datiĝas el la jaro 1049 kiel *Pons Papuli*. Dum mezepoko Pompaples estis feŭdo de la Grafoj de Grandson kaj ek de 1542 de la familio de Gingins. Ĝi apartenis al la Baronejo La Sarraz. Sub la berna regado la Pompaples estis de 1536 ĝis 1598 parto de la Voktejo Moudon kaj poste ĝis la Helveta Revolucio de 1798 parto de la Voktejo Romainmôtier. De 1798 ĝis 2007 la komunumo apartenis al la Distrikto Cossonay poste ĝi estis surbaze de la administra reformo de 2006 atribuita al la Distrikto Morges.

Notoj kaj referencoj
--------------------

1. ↑  Fonto: Reta mapo 1:20000 de Swisstopo[*rompita ligilo*]
2. ↑  Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011
3. ↑  Fonto: *Patrick-R. Monbaron*: *Pompaples* en *Historia Leksikono de Svislando* (2010-02-12)

Eksteraj ligiloj
----------------

* Kategorio Pompaples en la Vikimedia Komunejo (Multrimedaj datumoj)

* Oficiala retejo de la komunumo Pompaples Arkivigite je 2003-10-20 per la retarkivo Wayback Machine

* **Vidu ankaŭ en la Vikimedia Komunejo la kategorion Pompaples** – (Kolekto de bildoj kaj plurmediaj dosieroj)

  


|  |  |  |  |
| --- | --- | --- | --- |
| 

| v • d • rKomunumoj de la Distrikto Morges |
| --- |
| Aclens • Allaman • Apples • Aubonne • Ballens • Berolle • Bière • Bougy-Villars • Bremblens • Buchillon • Bussigny-près-Lausanne • Bussy-Chardonney • La Chaux (Cossonay) • Chavannes-le-Veyron • Chavannes-près-Renens • Chevilly • Chigny • Clarmont • Colombier • Cossonay • Cottens • Cuarnens • Denens • Denges • Dizy • Echandens • Echichens • Eclépens • Écublens • Etoy • Féchy • Ferreyres • Gimel • Gollion • Grancy • La Sarraz • Lavigny • L'Isle • Lonay • Lully • Lussy-sur-Morges • Mauraz • Moiry • Mollens • Monnaz • Montherod • Mont-la-Ville • Montricher • Morges • Orny • Pampigny • Pompaples • Préverenges • Reverolle • Romanel-sur-Morges • Saint-Livres • Saint-Prex • Saint-Sulpice • Saint-Oyens • Saubraz • Senarclens • Sévery • Tolochenaz • Vaux-sur-Morges • Villars-sous-Yens • Vufflens-le-Château • Vullierens • Yens |  |

 |